**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 70. Статута Општине Гаџин Хан ( “Службени лист града Ниша” број 10/2019,101/2019 и 89/2021), члана 3., члана 22. Одлуке о Општинском већу општине Гаџин Хан (“Службени гласник града Ниша” бр.83/2008 и 79/2017), члана 20. Пословника Општинског већа општине Гаџин Хан (“Службени лист града Ниша” број 93/2004), на својој\_\_\_\_\_\_\_\_\_\_\_\_\_\_\_ седници, одржаној дана \_\_\_\_\_\_\_\_\_\_\_\_\_\_\_\_. године,, доноси

**Р Е Ш Е Њ Е**

**I**  **ФОРМИРА СЕ** комисија, за мирно решење спора ради накнаде штете настале услед уједа паса луталица, у саставу:

1-Тања Јовановић, дипл. правник, председник комисије

2-Саша Ђокић, дипл. правник, члан,

3-Др Тамара Илић Гојковић, доктор медицине, члан

4-Др Данијел Ђорђевић, доктор медицине, члан

5- Александра Здравковић, економиста, члан.

**II** **ЗАДАТАК** комисије је да по добијању захтева за мирно решење спора ради накнаде штете услед уједа од стране паса луталица, који су Општинском јавном правобранилаштву поднети у складу са одредбама Закона о парничном поступку, поступајући по таквим захтевима, достављеним од стране Општинског јавног правобраниоца, утврди:

- да ли постоји штета: материјална (обична штета и измакла корист) и нематеријална ( за претрпљене физичке болове, за претрпљене душевне болове, за страх)

-околности под којима је штета настала и

-да предложи висину накнаде штете, односно предложи закључење споразума ради мирног решења спора или одбијање захтева за мирно решење спора, на основу ког предлога Општински јавни правобранилац закључује споразум о мирном решењу спора или захтев за мирно решење спора одбија.

**III НАКНАДА** члановима комисије за рад на седницама комисије, утврђује се на исти начин и у истом износу као накнада за рад чланова радних тела Скупштине Општине Гаџин Хан.

**IV** Мандат чланова Комисије траје 4 године од дана доношења овог решења.

**V** Oвим рeшeњeм замењује се решење Општинског већа бр.06-02-463/2020-III од 09.10.2020. године.

**V**I Решење доставити: Општинском јавном правобраниоцу општине Гаџин Хан, члановима комисије, Служби за буџет, финансије и пореску администрацију Општинске управе општине Гаџин Хан.

**ОПШТИНСКО ВЕЋЕ ОПШТИНЕ ГАЏИН ХАН**

Број: ПРЕДСЕДНИК

У Гаџином Хану, \_\_\_\_\_\_\_\_\_\_\_\_\_. године Милисав Филиповић